open-index/open-wikipedia-markdown huggingface dataset:
Vilhelm II av Württemberg

**Vilhelm II av Württemberg** (tysk: Wilhelm) (født 25. februar 1848 i Stuttgart, død 2. oktober 1921 i Bebenhausen) var siste konge av Württemberg fra 1891 til monarkiets avskaffelse i 1918. Han var sønn av prins Fredrik av Württemberg (1808–1870) og prinsesse Katharina av Württemberg (1821–1898), datter av Vilhelm I av Württemberg.

15. februar 1877 giftet han seg med prinsesse Marie av Waldeck og Pyrmont (1857–1882) i Arolsen. De fikk tre barn:

* Pauline (19. desember 1877–7. mai 1965), gift med Prins Fredrik av Wied (1872–1945) 
* Ulrich (28. juli 1880–28. desember 1880) 
* dødfødt datter (24. april 1882)
Seks dager etter å ha fått det dødfødte barnet døde hans første kona Marie av komplikasjoner oppstått under fødselen. Det var et hardt slag for Vilhelm, han var allerede i sorg etter at sønnen Ulrich hadde død bare 5 måneder gammel. Etter konens dødsfall gikk Vilhelm inn i en langvarig depresjon.

8. april 1886 giftet han seg med prinsesse Charlotte av Schaumburg-Lippe (1864–1946) i Bückeburg. De fikk ingen barn sammen.

## Konge av Württemberg
Onkelen kong Karl I døde i 1891 uten arvtagere, og Vilhelm overtok tronen som konge av Württemberg.

Til tross for at han hadde bodde i et land uten tilgang til havet, var Vilhelm II en skipsfartentusiast. Han hadde en visjon om at den voksende tyske flåten skulle kunne nå inn i landet, langs elvene. Kongen var et viktig ledd i stiftelsen av Württembergischer Yacht Club (tidligere «Königlich Württembergischer Yatch-Club») i 1911.

Han fikk Wilhelmspalais bygget i hovedstaden Stuttgart. 

Han ble utnevnt til generalfeltmarskalk under første verdenskrig. I 1918 ble han avsatt sammen med de andre tyske regentene. Han var en populær monark, og ble derfor skuffet over den manglende støtten hos folket. Han hadde for vane å spasere uten livvakter med sine to hunder i offentlige parker i Stuttgart. Folk tiltalte ham som Herr König («herr konge»).

Familien Weizsäcker fikk økt rikdom og makt i Vilhelms regjeringstid.

Etter å ha blitt avsatt som konge brukte han Württemberg som etternavn. Han døde i 1921, og uten mannlige arvinger var det ingen som kunne kreve tilbake det avskaffede kongedømmet.

## Familietre

|-

|-

|-

## Referanser
Esmée Denters

**Esmée Denters** (født 1988) er en nederlandsk sanger som ble oppdaget på YouTube i august 2006.

Det begynte med at hun sendte inn videoer av seg selv fra et webkamera på barnerommet. Hun spilte inn en video av seg selv der hun sang TLC-låta «Waterfalls». Da hun postet videoen på YouTube, fikk hun umiddelbart gode tilbakemeldinger fra andre brukere. Hun ble invitert til *[[The Oprah Winfrey Show]]* i et spesialprogram om YouTube. Hun signerte platekontrakt med Tennman Records ved Justin Timberlake.

Denters fortsatte å legge ut videoer av seg selv og sa at hun aldri kom til å glemme at det var egentlig fansen hennes som hjalp henne. Denters debuterte med albumet *[[Outta Here]]* i 2009, som fikk blandet kritikk.

Denters sluttførte sin avtale med Tennman Records sent i 2007, og begynte å arbeide med Justin Timberlake på sitt første album. Hun snakket om å arbeide med produsenter og skribenter som Ryan Tedder, Stargate og Timberlake. Første single fra albumet som ble gitt ut var «Outta Here» (samme navn som albumet), produsert av Polow da Don, og ble frigitt for radiospilling 13. april og gjort tilgjengelig for nedlasting fra 14. april 2009. En video til singelen hadde premiere på den nederlandske musikkanalen TMF 13. mai 2009.

I november 2008 gav Denters og Timberlake ut en duett i USA kalt «Follow My Lead» hvor overskuddet av salget gikk til veldedighet, et barnesykehus som Timberlake støtter.

I 2009 ble hun invitert til å delta på Enrique Iglesias' «Greatest Hits»-europaturné.

I 2012 droppet Tennman Records henne.

I 2015 var Denters med på BBC One's The Voice UK og valgte å bli med på Will.i.ams lag. Hun ble eliminert i "knockouts stage" delen av programmet.

Denters driver nå som uavhengig artist, og prøver a få en karriere i musikkindustrien.

## Diskografi
**EP**:
*«These Days» (2007)
**Singler**:
*«Crazy Place» (2007)
*«Follow my Lead» (2008)
*«Outta Here» (2009)
*«Love Dealer» (sammen med Justin Timberlake) (2010)
*«Get Home» (2017)
*«Make Me» (Cry) (20016)
*«If I Could I Would» (2014)

**Album**:
**[[Outta Here]]* (2009)
**[[Screaming Out Loud]]* (2011)

## Referanser


## Eksterne lenker
* 
* 
* 
*
Gubakha

**Gubakha** (russisk: Губа́ха) er en by i Perm kraj i Russland. Den ligger ved elva Kosva (ei sideelv til Kama), rundt 130&nbsp;km nordøst for Perm. Innbyggertall: 31&nbsp;687 (folketelling 2002), 36&nbsp;858 (folketelling 1989).

Den ble grunnlagt på midten av 1700-tallet som en bosetning ved en forekomst av jernmalm, med navnet *Gubakhinskaja kop* (russisk: Губахинская копь). Bystatus ble innvilget i 1941.

## Eksterne lenker
*
Gerhard Henrich Reiner

**Gerhard Henrich Reiner** var en norsk prest, født i Danmark.

Han var prest i kallet Helleland, med anneksene Bjerkreim og Heskestad fra 1790 til 1823. Før han kom til Helleland, hadde han arbeidet for det Asiatiske Kompagnie og hadde bl.a. reist så langt som til Kina.

Det fortelles om Reiner at han drev katekismeopplæringa helt fritt. Han brukte ingen katekismeforklaring, selv om Erik Pontoppidans «Sandhed til gudfrygtighed» var påbudt. Han skal ha vært en uvanlig god pedagog, som ikke bare fikk ungdommen til å lære Luthers katekisme, men også til å tenke over det de hadde lært.Han viste også stor omsorg for ungdommen og tok fattige, ukonfirmerte gutter til prestegården for å lese med dem, dvs. forberede dem til konfirmasjonen.

Claus Pavels forteller i sine dagbøker om sitt møte med ham:
:*I Provst Reiner paa Helleland fandt jeg en munter,*
:*gjæstfri og fornuftig Mand, i hvis Selskab Eftermiddagen og*
:*Aftenen henrandt overmaade behageligt. Han er en bemidlet*
:*Mand, ugift og børnløs. At modtage og herligen beværte*
:*Reisende er hans største Glæde, derover besøges og hans*
:*Huus som et Vertshuus, og ingen honet Reisende gaaer*
:*hans Dør forbi.*

Gerhard Reiner giftet seg aldri, og bodde på Helleland prestegård sammen med sine to ugifte søstre Abigael og Anne Else. Prost Reiner døde på Helleland 19. juli 1823. Han var da 73 år gammel.

## Referanser


## Kilder
* Claus Pavels dagbok fra 23. mai 1812
* Personalhistorisk Tidsskrift, VI, s. 128 
* Gustava Kielland: Erindringer fra mit Liv, s. 39 
* P. Hansens Archiv for Skolevæsenet i Chr.sands Stift, I, s. 57. 
* Aamund Salveson: Tronaboka (1922): http://www.bjerkreim.info/pdf/tronaboka.pdf
Gerry Austgarden

**Gerry Austgarden** (født 7. januar 1964 i Fort St. John) er en canadisk rullestolcurlingspiller. 

Han bor i Westbank i Britisk Columbia, og spiller for Vernon Curling Club. Han er gift og har en datter. 

I juli 1987 var han ute for en motorsykkelulykke som gjorde ham lam. Han begynte med handikappidrett ikke lenge etterpå, og spilte på provinslaget til Britisk Columbia i 1988 og 89. I 2003 begynte han med rullestolcurling, og fikk sølv i det canadiske mesterskapet samme år. Året etter ble det bronse, og i 2004 gull. 

I 2006 vant han gull i både det canadiske mesterskapet og i de paralympiske vinterlekene 2006. 

I tillegg til rullestolcurling spiller han racquetball og tennis, og driver med ski, vannski og golf. 

## Resultater

## Eksterne lenker
*
Gent–Wevelgem 2008

**Gent–Wevelgem 2008** foregikk 9. april 2008. Det var den 70. utgaven av sykkelløpet Gent–Wevelgem. Óscar Freire vant massespurten foran Aurélien Clerc.

## Resultater

## Eksterne lenker
*
Kizel

**Kizel** (russisk: Ки́зел) er en by i Perm kraj i Russland. Den ligger ved elva Kizel (ei sideelv til Kama), rundt 140&nbsp;km nordøst for Perm. Innbyggertall: 23&nbsp;841 (folketelling 2002), 36&nbsp;746 (folketelling 1989).

Bystatus ble innvilget i 1926.

## Referanser


## Eksterne lenker
* Nettsted for Kizel  (russisk)
A5/1

**A5/1** er betegnelsen på en fransk krypteringsnøkkel utviklet for NATO i 1987, som er i bruk i de fleste mobiltelefonselskaper i verden i dag. Den krypterer sms- og talestrømmen mellom brukerens telefonapparat og basestasjonen.

Krypteringsnøkkelen ble utviklet i 1987 og består av en 64-bits nøkkelalgoritme. Det er mulig å avlytte mobiltelefoner med denne krypteringen.

Forvaltningen av krypteringsnøkkelen utøves av NATO og GSMA.

En nyere kryptering, A5/3 brukes i enkelte mobiltelefonnett.

## Referanser
Krasnokamsk

**Krasnokamsk** (russisk: Краснока́мск) er en by i Perm kraj i Russland. Den ligger ved elva Kama, rundt 30&nbsp;km vest for Perm. Innbyggertall: 53&nbsp;724 (folketelling 2002), 57&nbsp;681 (folketelling 1989).

## Historie
Krasnokamsk oppstod i 1929 i da,,rmhemh med byggingen av *Kama-cellulose-paper-kombinatet* (*Kamski zelljulosno-bumaschny kombinat*) og fikk byrettigheter i 1938. På 1930-tallet ble det også oppdaget olje i området, og oljefeltene ble drevet av selskapet *Krasnokamskneft*.

## Referanser


## Eksterne lenker
*
Krasnovisjersk

**Krasnovisjersk** (russisk: Краснови́шерск) er en by i Perm kraj i Russland. Den ligger ved elva Visjera, på vestsiden av Uralfjellene, rundt 270&nbsp;km nord for Perm. Innbyggertall: 18&nbsp;260 (folketelling 2002), 18&nbsp;652 (folketelling 1989).

Byen vokste ut av bosetningen *Vizjaikha* (russisk: Вижаиха). Bystatus ble innvilget i 1942.

Krasnovisjersk lufthavn ligger rundt 4&nbsp;km nordøst for byens sentrum.

## Referanser


## Eksterne lenker
*
Adolf Dassler

**Adolf** «**Adi**» **Dassler** (1900–1978) var en tysk forretningsmann og grunnlegger av selskapet Adidas, produsent av treningstøy og sportsutstyr.

## Biografi
Dassler hadde bakgrunn som baker, men lagde sitt første skopar i 1920 i sin mors kjøkken. Dassler var en aktiv friidrettsløper og ønsket å lage spesialsko for de ulike øvelsene. Han brukte seilduk som et sentralt materiale, men også silke fra fallskjermer og lær fra hjelmer som de fant på bygdene etter den første verdenskrig. Han ble kjent for sine lette løpesko, etter hvert også med pigger. Med støtte av sin far, Christoph, og to av hans arbeidskamerater (brødrene Zehlein), som arbeidet i en skofabrikk i et smedverksted ble Adi Dasslers første skoproduksjon satt i system.

### 1924 - ''Gebrüder Dassler Schuhfabrik''
I 1924 ble hans to år eldre bror Rudolf («Rudi») Dassler med i skoproduksjonen, og de startet selskapet *Gebrüder Dassler Schuhfabrik* (Brødrene Dasslers Skofabrikk). Under sommer-OL 1928 i Amsterdam hadde Brødrene Dasslers utstyrt en rekke utøvere med sine spesialsko. Dette la et fundament for selskapets internasjonale vekst, og de solgte rundt 200&nbsp;000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.

### 1948 - Familiefeiden
Samarbeidet mellom brødrene var ikke godt, og i 1948 gikk de hver til sitt. Rudi Dassler startet selskapet *Ruda*, som senere endret navn til Puma, og Adi Dassler startet Adidas 18. august 1949. Navnet satte han sammen av de første stavelsene av sitt eget navn, og logonavnet ble skrevet uten stor forbokstav, adidas.

### 1978 - Horst Dassler tar over
I 1973 etablerte Adi Dasslers sønn, Horst Dassler, sitt selskap Arena, som produserte svømmeutstyr. Etter Adolf Dassler bortgang i 1978 tok sønnen og hans kone, Käthe, over selskapet. Adidas ble et ''limited selskap'' i 1989, men aksjene ble ikke lagt ut som offentlig aksjeselskap før 1995. Selskapet er per 2008 verdens nest største fabrikant av sportstøy.

## Referanser


## Eksterne lenker
* Adidas.com
Kudymkar

**Kudymkar** (russisk: Куды́мкар) er en by i Perm kraj i Russland. Den ligger 150&nbsp;km nordvest for Perm. Innbyggertall: 31&nbsp;914 (folketelling 2002), 33&nbsp;451 (folketelling 1989).

Kudymkar ble grunnlagt på 1500-tallet.

## Referanser


## Eksterne lenker
*
GSM Association

**GSM Association** (forkortet **GSMA**) er en global organisasjon som forvalter interessene til GSM-mobiloperatører i hele verden. Organisasjonen har 930 nettoperatører i 222 land og territorier som medlemmer, og disse har mer enn 2,76 mrd av verdens om lag 3,5 mrd mobilbrukere som kunder. Hovedkontoret er i Dublin og London. GSMA er inndelt i regionale organisasjoner, deriblant GSME for Europa. 

GSMA utgir statistikk for mobiltelefoni på land- og selskapsnivå for alle operatører som baserer seg på GSM og IMT2000-standarder, samt noen av de avvikende CDMA-teknologiene. Sammen med analyseselskapet Ovum utgir de også samlet statistikk for samtlige mobilteknologier, gjennom ventureselskapet Wireless Intelligence. 

GSMA utgir også bransjemagasinene *[[Mobile Business Briefing]]* og *[[Mobile Planet]]*. Organisasjonen utgir dessuten statistikk for mobildekning og egne dekningskart, samt samordner statistikk, teknologisk og kommersiell dokumentasjon mellom medlemmene. Hver vår arrangerer GSMA en global mobilmesse i Barcelona i Spania, med 50-100.000 utstillere og deltakere. GSM Asia arrangerer en tilsvarende men mindre årlig messe i Asia, sist gang (2007) i Macao i Kina.

GSMA koordinerer også politisk og regulatorisk påvirkningsarbeid overfor overnasjonale organisasjoner, og støtter enkeltmedlemmer i arbeid med rammebetingelser for mobiltelefoni. I februar 2008 lanserte GSMA et initiativ for bedre beskyttelse av barn som bruker mobiltelefon, etter initiativ fra blant annet Telenor. Initiativet sikter mot å bekjempe misbruk av barn gjennom f.eks barnepornografi over mobiltelefon.

## Ledelse og organisasjon
GSMA har følgende struktur og toppledelse:
* GSM Association
** Styreleder Craig Ehrlich, Hutchinson
** Adm.dir Robert G. Conway
* GSM Europe
** Styreleder Kaisu Karvala, Sonera Finland
* GSM Asia pacific
** Styreleder Anoja Obeyesekere, Dialog Telekom Ltd
* GSM Arab World 
** Styreleder Bisher Muhana, Syriatel
* GSM North America 
** Styreleder Jim Healy, T-Mobile USA
** Adm.dir Sue Monahan
* GSM Latin America
** Styreleder Oliver Flögel, Telefonica Movil Chile
* GSM Africa
** Styreleder Vitalis Olunga, Safaricom Kenya
* GSM India
** Styreleder Naresh Gupta, Hutchison Essar Mobile Services

Nordmennene Arve Johansen og Stein Hansen fra Telenor satt begge i styret i GSMA fram til 2009, da selskapet fikk innvalgt sin toppsjef Jon Fredrik Baksaas til styret i GSMA. Siden 2010 er Baksaas nestleder i styret i GSMA globalt.

## Referanser


## Eksterne lenker
* 
* GSMA Mobile World Congress
* GSMA og Ovums statistikkportal
* GSMA dekningskart
* GSMA-brosjyren 2008
HOFF

**HOFF SA**, tidligere **HOFF Norske Potetindustrier BA**, er et produsenteid selskap innen potetforedling etablert i 1994. Eierne er 4000 bønder, hvorav 400 er aktive potetprodusenter. Bedriften har 230 ansatte, og omsatte i 2007 for NOK 470 millioner. Hovedkontoret ligger på Gjøvik, og fabrikkene på Gjøvik, Klepp, Inderøy, Brumunddal og Skjetten. Virksomheten er medlem av interesseorganisasjonen Norsk Landbrukssamvirke.

Selskapet er størst i Norge innen potetforedling, og tar hånd om en tredel av landets potetproduksjon. Blant produktene er frosne, ferske og hermetiske potetprodukter, potetmel, potetprotein og -granulat, samt potetsprit til akevittproduksjon. Flere av produktene er markedsledende[**] og markedsføres i hovedsak under varemerket HOFF til dagligvare- og storkjøkkenmarkedet samt til næringsmiddelindustrien.

## Referanser


## Eksterne lenker
* 
*
Reginald de Dunstanville, 1. jarl av Cornwall

**Reginald de Dunstanville, 1. jarl av Cornwall** (født ca. 1110 i Dunstanville i Normandie, død 1. juli 1175 i Chertsey, Surrey, England), sheriff av Devon, jarl av Cornwall, var en illegitim sønn av kong Henrik I av England og lady Sybilla Corbet. Også nevnt som *Reginald FitzRoy*.

Reginald hadde mottatt jarldømmet Cornwell av kong Stefan av England, men etter at han hadde alliert seg med Stefans utfordrer til tronen, kong Henriks datter keiserinne Maud (Matilda), som var hans halvsøster, ble han fratatt sine titler og landsområder. En gang rundt 1173 fikk han bevilget et charter til hans *frie bugesses av Triueru*, og han adresserte sine møter ved Truro til «Alle menn, både korniske og engelske», noe som antyder at det eksisterte en fortsatt differensiering mellom folkegruppene.

## Familie og barn
Han giftet seg med Mabel FitzRichard, datter av William FitzRichard (som holdt en rekke len i Cornwall) og hadde følgende barn:
# Nicholas de Dunstanville (1136–1175).
# Hawyse (eller Denise) de Dunstanville (1138–21. april 1162). Gift med Richard de Redvers, 2. jarl av Devon (Richard de Reviers).
# Maud FitzRoy de Dunstanville av Cornwall (født 1143, Dunstanville, Kent, England). Gift med sir Robert de Beaumont, greve av Meulan.
#Ursula de Dunstanville (født 1145). Gift med Walter de Dunstanville, lord Castlecomb.
#Sarah de Dunstanville (født 1147). Gift med Ademar V, vicomte av Limoges.
#Reginald de Dunstanville (født ca. 1152).
#Joan FitzRoy (født ca. 1150). Gift med Ralph de Valletort, lord av Trematon.

Han hadde også illegitime barn med Beatrice de Vaux (født 1149, Stoke, Devonshire, England) som var gift med William de Briwere II, lord Horsley.:
* Henry FitzCount, sheriff av Cornwall, jarl av Cornwall (død 1222).
* William FitzCount.

## Referanser


## Litteratur
* Sheppard, Walter Lee, Jr.: (TAG 29 (Juni 1953):13-17; 31 (April 1955):118). *The Children of Reginald de Dunstanville, Earl of Cornwall*. 
* *Ancestral Roots of Certain American Colonists Who Came to America Before 1700* av Frederick Lewis Weis, Lines: 50-26, 121-26, 124A-29, 143-27, 177-7, 262-27.
Naberezjnyje Tsjelny

**Naberezjnyje Tsjelny** (russisk: На́бережные Челны́, tatarisk: Яр Чаллы &ndash; Yar Çallı) er den nest største byen i Republikken Tatarstan i Russland. Den ligger ved elva Kama, rundt 200&nbsp;km øst for Kazan. Innbyggertall: 509&nbsp;870 (folketelling 2002), 500&nbsp;309 (folketelling 1989).

Den skal ha blitt grunnlagt i 1172. Den fikk byrettigheter i 1930, og ble kalt *Brezjnev* (etter Leonid Bresjnev) fra 1982 til 1988.

Naberezjnyje Tsjelny er et betydelig industrielt senter. Lastebilmerkene Kamaz og ZMA produseres her.

Byens fotballag, FC KAMAZ Naberezjnyje Tsjelny, spiller i russisk førstedivision.

## Referanser


## Eksterne lenker
* 
* Nettsted om Naberezjnyje Tsjelny (engelsk)
* Chelny.Info nettportal (russisk)
Bijsk

**Bijsk** (russisk: Бийск) er den nest største byen i Altaj kraj i Russland (etter Barnaul). Den ligger ved elva Bija, rundt 130&nbsp;km sørøst for Barnaul. Innbyggertall: 229&nbsp;412 (2004 est.), 218&nbsp;562 (folketelling 2002), 233&nbsp;238 (folketelling 1989).

Byen ble grunnlagt i 1709 som en festning etter ordre fra Peter den store, men etter mindre enn et år ble den brent av en nomadisk stamme og deretter gjenoppbygd i 1718. Bijsk mistet gradvis sin rolle som militærbase, men ble et viktig handelssenter, og fikk byrettigheter i 1782.

Byens industri vokste raskt, spesielt etter at fabrikker ble evakuert fra Sovjetunionens vestre deler under andre verdenskrig. Senere ble den et senter for våpenutvikling og produksjon, og er fremdeles et viktig industrielt senter.

Bijsk har en jernbanestasjon, en elvehavn ved Bija, og Bijsk lufthavn som ligger 12&nbsp;km sørøst for byens sentrum. Hovedveien Novosibirsk-Bijsk-Tasjanta (Tsjujskijveien) passerer gjennom byen.

## Eksterne lenker
* 
* Uoffisielt nettsted for Bijsk
Zmeinogorsk

**Zmeinogorsk** (russisk: Змеиного́рск) er en by i Altaj kraj i Russland. Den ligger rundt 270&nbsp;km sørvest for Barnaul. Innbyggertall: 11&nbsp;500 (2005 est.), 11&nbsp;625 (folketelling 2002).

Zmeinogorsk ble grunnlagt i 1736. Bystatus ble innvilget i 1952.

## Referanser
Changning

**Changning** kan være:
*Bydistriktet Changning i Shanghai i Folkerepublikken Kina.
*Byfylket Changning i Hengyang i provinsen Hunan i Folkerepublikken Kina.
*Fylket Changning i Yibin i provinsen Sichuan i Folkerepublikken Kina.
*Fylket Changning i Baoshan i provinsen Yunnan i Folkerepublikken Kina.
Oddvar Haugland

**Oddvar Haugland** (født 14. september 1942, død 14. april 2017) var en norsk administrator som har bekledd en rekke sentrale stillinger i universitets- og høyskolesektoren.

Haugland var utdannet cand. oecon. fra Universitetet i Oslo. Han var konsulent i Finansdepartementet fra 1969 til 1971. Han var så ti år førsteamanuensis og fire år rektor ved Telemark distriktshøgskole. Etter en kort periode som direktør ved Norges landbrukshøgskole, var han seks år direktør ved Telemark sentralsykehus. Han vendte så tilbake til distriktshøgskolen, denne gang som direktør.

Haugland ble direktør ved Høgskolen i Agder ved etableringen i 1994. I 1998 ble han utnevnt til direktør i det nyopprettede Norgesnettrådet, og i 2003 ble han direktør for NOKUT ved etableringen av dette organet.

I 2011 ble han valgt til varaordfører (Arbeiderpartiet) i Drangedal kommune, men han trakk seg av helsemessige grunner fra vervet året etter.

## Referanser
Palestinas konstitusjon

Arbeidet med en **Palestinsk konstitusjon** ble startet med den palestinske uavhengighetserklæringen i 1988, da Sentralkomiteen i PLO fikk myndighet til å vedta en palestinsk Basic Law, en forløper til en permanent grunnlov. To år etter dannelsen av Den palestinske selvstyremyndigheten i 1994, ble det for første gang holdt valg på en palestinsk lovgivende forsamling, Palestinas lovgivende forsamling (PLC). PLC videreførte arbeidet som var begynt på av PLO, og i 1997 ble Basic Law vedtatt. Daværende president Yasser Arafat var imidlertid skeptisk til å la seg binde av en grunnlov, og han var også av den oppfatning at det var PLO og ikke PLC som skulle ha skrevet den. Først under sterkt internasjonalt press ratifiserte han grunnloven i 2002. I 2003 ble grunnloven revidert, og det ble opprettet en statsministerpost som skulle dele makt med presidenten. En rekke kompetanseområder ble overført fra presidenten til regjeringen, og målet var å svekke Arafat. I 2005 ble grunnloven igjen revidert, men da bare på mindre punkter for å fastsette president- og parlamentsperioden til fire år. Endringene måtte til for å skape samsvar mellom grunnloven og den nye valgloven, som ble vedtatt høsten 2005. Basic Law er i utgangspunktet ment å virke midlertidig inntil en uavhengig palestinsk stat blir opprettet. I 2003 begynte en komité å arbeide med en permanent grunnlov for en uavhengig stat, men dette arbeidet ligger foreløpig på is.

## Eksterne lenker
* www.palestinianbasiclaw.org – relevante dokumenter og lenker til nyheter om den palestinske grunnloven og det politiske systemet
Palestinas lovgivende forsamling

**Palestinas lovgivende forsamling** (engelsk: *Palestinian Legislative Council*, *PLC*) er den lovgivende forsamlingen for den palestinske selvstyremyndigheten. Den fungerer som et ettkammersystem med 132 medlemmer, valgt for fire år. Halvparten av medlemmene velges fra 16 enkeltpersonkretser på Vestbredden og Gazastripen, den andre halvparten etter forholdstallsvalg. Medlemmene har automatisk plass i PLOs lovgivende forsamling, Det palestinske nasjonalrådet (PNC), hvor også den palestinske diasporaen er representert.

Det er pr 2024 avholdt to valg til forsamlingen, i 1996 og 2006. Ved valget 20. januar 1996 ble det valgt 88 medlemmer, økt til 132 før valget 25. januar 2006. Ved valget i 2006 fikk Hamas' «Endring og reform»-blokk flertall med 74 av 132 mandater mens Fatah fikk 45. Etter splittelsen mellom Vestbredden og Gaza i 2007, fortsatte Hamas' gruppe  å møtes i Gaza, mens president Mahmoud Abbas i økende grad har styrt via dekret. Nyvalg ble utlyst for 22. mai 2021, men ble utsatt.

## Bygninger

Parlamentbygninger ble reist i Ramallah på Vestbredden, i Gaza by og påbegynt i guvernementet Jerusalem.

Parlamentsbygningen i Ramallah ble 3. april 2002 inntatt av israelske styrker som gjorde skade og beslagla videoarkiver. 12. juni 2006 åpnet væpnede menn fra Fatah ild mot bygningen i protest mot Hamas' voldsbruk etter valgseieren.

Parlamentsbygningen i Gaza stod ferdig i 2006. Den ble angrepet med tre israelske flybårne missiler 31. desember 2008, med henvisning til at bygningen var en kritisk del av Hamas' infrastruktur. I september 2009 ble bygningen ødelagt. Den ble senere gjenoppbygd, men demolert av Israelske styrker omkring 14. november 2023.

En parlamentsbygning ble påbegynt i guvernementet Jerusalem i 1996, i landsbyen Abu Dis. Byggingen ble avbrutt da Oslo-prosessen kollapset, Den andre intifada brøt ut og Israel reiste sin separasjonsmur få meter fra byggetomta. Den uferdige bygningen er senere overført til Al Quds-universitetet

## Referanser


## Eksterne lenker
* 
*
Happy Birthday To You

**«Happy Birthday to You»** er en sang på engelsk som synges til fødselsdager. Melodien ble skrevet i 1893 av de amerikanske søstrene og lærerinnene Patty Hill og Mildred Hill fra Florida. De arbeidet i Louisville i Kentucky, og deres skoleklasse sang sangen i klasserommet som morgenhilsen, og sangens tekst lød da «*Good Morning to All*».

Copyright på versjonen «Happy Birthday to You» ble tatt i 1935 av Preston Ware Orem og opphører formodentlig i 2030 i USA og i 2016 i Norge. Til jul synges iblant en versjon med tittel «Merry Christmas to You».

«Happy Birthday to You» er en av de tre mest sungne sanger på engelsk, sammen med «Auld Lang Syne» og «For He's a Jolly Good Fellow». «Happy Birthday to You» er blitt oversatt til flere språk, men synges mange steder uansett på engelsk, selv der det er et fremmedspråk.

## Se også
* Hurra for deg som fyller ditt år!

## Referanser
Xinyu

**Xinyu** (kinesisk: 新余市, *Xīnyú Shì*）er et byprefektur i provinsen Jiangxi, på 3&nbsp;178 km² og med ca. 1,4 millioner innbyggere. Byen ligger ved ei vestlig sideelv til vassdraget Gan Jiang, som igjen munner ut østover i Chang Jian. I denne byen ligger Xinyu kullkraftverk.

## Historie
Xinyu har en lang historie. Det ble opprettet som fylke i 267 i de tre rikers tid. 

## Administrative enheter
Xinyu består av ett bydistrikt og ett fylke:
*Bydistriktet Yushui (渝水区), 1&nbsp;776 km², 1,08 millioner innbyggere;
*Fylket Fenyi (分宜县), 1&nbsp;388 km², 310&nbsp;000 innbyggere.

## Eksterne lenker
*
Shuozhou

**Shuozhou** (kinesisk: 朔州市, pinyin: *Shuòzhōu*) er et byprefektur i den kinesiske provinsen Shanxi. Arealet er på 10.662 km² og innbyggertallet ca. 1,41 millioner (2003).

## Administrative enheter
Byprefekturet Shuozhou har jurisdiksjon over 2 distrikter (区 *qū*) og 4 fylker (县 *xiàn*). 

## Økonomi
Shuozhou er et industrielt sentrum, med gruvedrift knyttet til kull, jern, bauxitt, glimmer, mangan og grafitt. Etters har prefekturet landbruk, kjemisk industri, kjeramikkproduksjon og fiskeindustri.

En eksplosjon den 19. mars 2005 ved kullgruven Xishui rammet også den nærliggende kullgruven Kangjiayao. Minst 65 gruvearbeidere omkom.

## Severdigheter
Utenlandske turister besøker sjelden denne delen av Kina, men det finnes noen severdigheter. Pagoden til Fogongtempelet (Yingxiantårnet), bygd i 1056 under Liao-dynastiet, er en av de viktigere. Den ble bygd av tre, uten jernspiker. Det er blitt til museum for kalligrafi. 

Det finnes også ruiner fra paleolitikum, og gamle graver fra Yifolket.

## Eksterne lenker
*
Hachinohe

**Hachinohe** (japansk: 八戸市 &ndash; *Hachinohe-shi*) er en by i den sørøstre delen av Aomori prefekturet i Japan. Næringslivet består av produksjon av papir, sement og diverse tekstiler. 
## Referanser

## Eksterne lenker
*
Hadano (Kanagawa)

**Hadano** (japansk: 秦野市 &ndash; *Hadano-shi*) er en by i Kanagawa i Japan. En liten del av byen er innlemmet i en nasjonalpark. Byen ligger 50 km fra Tokyo, omtrent midt på den største øya i Japan, Honshu.

Hadano var et senter for japansk tobakkindustri i 300 år, men i 1984 var det slutt og byen har ikke lenger noen som dyrker tobakk. De store fabrikkene er nå gjort om til et handlesenter.  

På grensen mellom Hadano, Isehara og Atsugi ligger fjellet Oyama, som sammen med flere andre fjell danner en nasjonalpark i byen. Fordi Oyama ligner fjellet Fuji-san i sin spesielle trekantede form, har det blitt betraktet som et hellig fjell. Det er satt opp et tempel på toppen og en kabelbane fører dit.  

I Hadano ligger Tokai Universitet, som er et privat universitet med nærmere 30&nbsp;000 studenter. Det har en avdeling for nordiske studier, inkludert opplæring i norsk, svensk, dansk, finsk og islandsk.   
## Referanser

## Eksterne lenker
*
Al Butnan

**Al Butnan** (arabisk: **البطنان**) er en kommune i Libya. Kommunen har 116&nbsp;106 innbyggere, og viktigste by i kommunen er Tobruk. Kommunen har kystlinje i nord mot Middelhavet, og grenser i øst mot Egypt. Al Butnan grenser også mot fire andre libyske kommuner.
Jingzhou

***Jingzhou** kan vise til:
*Byprefekturet Jingzhou i Hubei i Kina.
*Bydistriktet Jingzhou i byprefekturet Jingzhou i Hubei i Kina.
*Det autonome fylke Jingzhou for miao- og dongfolkene, i provinsen Hunan i Kina.
*Provinsen Jingzhou i Kina på Han-dynastiets tid, i en del av den nåværende provinsen Hubei.
Hagerstown

**Hagerstown** er en by i Maryland i USA. Byen har et areal på 27,6&nbsp;km², og har 39&nbsp;008 innbyggere (2006). Den er den sjette største byen i Maryland.

Byen ble grunnlagt i 1762 og mange av de gamle bygningene i byen er fremdeles intakte. Næringslivet består blant annet produksjon av møbler, lær og fly. Byen ligger cirka 115&nbsp;km fra Baltimore.

## Referanser


## Eksterne lenker
*
Introduction to Destruction

***Introduction to destruction*** er et av Sum 41s to live-DVD-er. Den ble filmet i London i the Astoria 28. september 2001. Den inneholder en rekke live-opptredener av Sum 41. Albumet inneholder også: Mange musikkvideoer av Sum 41, rare versjoner av «Makes No Difference», «Fat Lip», «In Too Deep» (inkludert bilder tatt backstage) og sangen «Motivation», spesielle kommentarer fra bandet, fem filmer og fem hjemmevideoer, samt spesielle fotoer av bandet.

## Sporliste
# «Motivation»
# «Nothing on My Back»
# «Makes No Difference»
# «Rhythms»
# «In Too Deep»
# «All She's Got»
# «Handle This»
# «Machine Gun»
# «Crazy Amanda Bunkface»
# «It's What We're All About»
# «Fat Lip»

## Kilder

## Eksterne lenker
*
Sake Bombs and Happy Endings

***Sake Bombs and Happy Endings*** er den andre live-DVD-en til Sum 41. Den ble filmet i Tokyo på Bay nk hallen 17. mai 2003. Den inneholder tjue live-opptredener av Sum 41, pluss bonusmateriale som: «Still Waiting»-musikkvideo, «Over My Head»-musikkvideo og bilder tatt backstage. Programmets lengde er: 74:21

## Sporliste
#«Mr. Amsterdam»
#«My Direction»
#«Hyper-Insomnia-Para-Condroid»
#«Fat Lip»
#«All Messed Up»
#«All She's Got»
#«Over My Head (Better Off Dead)»
#«In Too Deep»
#«Machine Gun»
#«No Brains»
#«Heart Attack»
#«Nothing on My Back»
#«A.N.I.C»
#«The Hell Song»
#«Thanks for Nothing»
#«Grab the Devil»
#«Still Waiting»
#«Hooch»
#«Motivation»
#«Pain for Pleasure»

## Eksterne lenker
*
Al Hizam Al Akhdar

**Al Hizam Al Akhdar** er en kommune i Libya. Kommunen har 85&nbsp;898 innbyggere, og viktigste by er Al Abyar. Kommunen har beliggenhet nord i Libya, og grenser i nord og øst mot Middelhavet, og mot fire andre libyske kommuner.
Al Jabal al Akhdar

**Al Jabal al Akhdar** (arabisk: **الجبل الأخضر **) er en kommune i Libya. Al Jabal al Akhdar har beliggenhet nordøst i landet, og hovedstaden er Al Bayda.

Innenfor kommunens grenser finner vi den gamle greske kolonien Kyrene, og nabobyen Appolonia, som var en viktig havneby ved Middelhavet gjennom antikken.

Kommunens sørlige del er et fruktbart område, mens det er tørrere lengre nord, mot middelhavskysten.
Does This Look Infected?

***Does This Look Infected?*** er det tredje studioalbumet til det kanadiske punkrock-bandet Sum 41. Det ble utgitt 26. november 2002 ved plateselskapet Island Records. Coveret til *Does This Look Infected?* illustrerer bandmedlem Steve Jocz utkledd som en zombie. Bildet på coveret ble valgt flere måneder før albumet ble utgitt, men ble likevel nesten forsinket grunnet at Sum 41 ikke hadde en tittel til albumet.

## Mottakelse

Etter utgivelsen ble albumet noe blandet mottatt av kritikerne. Basert på 9 anmeldelser ved Metacritic fikk albumet en gjennomsnittlig poengsum på 75 (av 100). 

## Sporliste

## Priser og plasseringer

*Does This Look Infected?* ble nominert til *Rock Album of the Year* ved Juno Awards, men tapte for albumet *[[We were lost in the flames]]* av Sam Roberts.

 

## Personell

* Deryck Whibley – ledende vokalist, rytmegitarist, trommer på «Reign in Pain» og «WWVII Parts 1 & 2»
* Dave Baksh – sologitarist, vokalist
* Cone McCaslin – bass, backupvokalist
* Steve Jocz – Trommer, ledende vokalist på «Reign in Pain» og «WWVII Parts 1 & 2», hoved backupvokalist på «Thanks for Nothing»

## Filmmusikk
Singelen «The Hell Song» ble brukt som filmmusikk til den amerikanske komedien *[[American Pie]] 3; Bryllupet*.

## Referanser


## Eksterne lenker
*
Heppenheim

**Heppenheim** er en by i Hessen i Tyskland og forvaltningssentrum for Landkreis Bergstraße. Byen var i 1847 åsted for Heppenheimforsamlingen, et skritt på veien til Frankfurtparlamentet.

## Bilder

Fil:Heppenheim von oben.jpg|Heppenheim
Fil:Heppenheim Rathaus RZ.jpg|Rådhuset
Fil:20060408-Heppenheim Marktplatz Starkenburg.jpg|Torget
Fil:Heppenheim St Peter 02.jpg|St. Peterskirken
Fil:Bahnhof Heppenheim 01.jpg|Jernbanestasjonen


## Referanser


## Eksterne lenker
*
Al Jfara

**Al Jfara** (arabisk:**الجفارة**) er en kommune i Libya, med geografisk plassering nordvest i landet. Kommunen har 289&nbsp;340 innbyggere.

Al Jfara er omkranset av seks andre libyske kommuner.
Sachsen-Eisenach

**[[Sachsen]]-Eisenach** var navnet på tre forskjellige hertugdømmer som eksisterte i tre forskjellige perioder. Områdene hertugdømmet omfattet ligger nå i delstaten Thüringen. Hovedstaden i de tre hertugdømmene var Eisenach.

## Hertuger av Sachsen-Eisenach
### I den første perioden, 1572-1638
Opprettet i 1572 som Sachsen-Coburg-Eisenach, ble i 1596 delt mellom Sachsen-Coburg og Sachsen-Eisenach.
*Johann Casimir (1572-1633, regent av Sachsen-Coburg)
*Johann Ernst (1572-1638, beholdt Sachsen-Eisenach)
Begge brødrene døde uten avkom, derfor ble hertugdømmet delt mellom Sachsen-Altenburg og Sachsen-Weimar

### I den andre perioden, 1640-1644
*Albrecht (1640–44)
Albrecht døde i 1644, barnløs. Hertugdømmet ble nå delt mellom Sachsen-Gotha og Sachsen-Weimar.

### I den tredje perioden, 1672-1809
*Adolf Wilhelm (1662–68)
*Wilhelm August (1668–71)
*Johann Georg I (1671–86)
*Johann Georg II (1686–98)
*Johann Wilhelm (1698–1729)
*Wilhelm Heinrich 
Wilhelm Heinrich døde barnløs, og Sachsen-Eisenach gikk i personalunion med Sacsen-Weimar:

#### Unionsperioden med [[Sachsen-Weimar]]
*Ernst August I (1741–1748)
*Ernst August II (1748–1758)
*Karl August (1758–1809)
Slått sammen med Sachsen-Weimar, dannet Sachsen-Weimar-Eisenach.
Kjell Aasum

**Kjell Aasum** (født 1955) er en norsk journalist og forfatter.      

Han arbeidet i bladet *[[Raumnes]]* fra 1973 til 1976, deretter fire år i *[[Glåmdalen (avis)|Glåmdalen]]* før han i 1980 kom til *[[Romerikes Blad]]*, der han var fram til sommeren 2024. Aasum var redaktør for *[[Postkortet]]*, tidsskift for Norske Postkortsamlere 1993–1997 og 2003–2007, president i Nes Presseklubb 2004–2019, leder av Aarnæs Historiske Selskab 2014–2020, redaksjonsklubben i *Romerikes Blad* 2016–2022 og Akershus Journalistlag 2018–2020.      

Aasum har hatt verv i Nes Ishockeyklubb, Akershus Fotballkrets, Norske Reiselivsjournalister, Norske Postkortsamlere, Arbeiderbevegelsens Historielag Akershus og Fotballmuseets Venner.     

Aasum spilte fotball for Raumnes & Årnes Idrettslag og var siden første formann i Fotballforeningen Nesbuene.  

## Bibliografi
* *Hilsen fra Romerike – 390 gamle postkort* (2003), 
* *Hilsen fra Glåmdal – 340 gamle postkort* (2004),
* *Fra Kaka til Carew – Romeriksfotball gjennom 100 år* (2007)
* *Framtidsrettet utdanning i et grønt miljø, [[Hvam videregående skole]] 100 år* (2011)

## Referanser
Al Jufrah

**Al Jufrah** (arabisk: **الجفرة** er en kommune i Libya. Al Jufrah har 45&nbsp;117 innbyggere, og kommunens hovedstad er Houn.

Al Jufrah ligger lokalisert i sentrum av Libya, og den grenser mot sju andre av Libyas kommuner.
Al Kufrah

**Al Kufrah** (arabisk: **الكفرة**), også stavet **Cufra**, er en kommune i Libya. Kommunen har 51&nbsp;433 innbyggere, og dens hovedstad er Al Jawf. Al Kufrah har grenser mot Egypt, Sudan og Tsjad, foruten også fem andre libyske kommuner.

Navnet Kufra er i seg selv en avledning fra *kafir*, den nedsettende arabiske betegnelser på ikke-muslimer.

Det ligger et større oljeraffineri i Al Kufrah, i nærheten av Al Jawf.

## Referanser
Heng Samrin

**Heng Samrin** (født 1934 i distriktet Ponhea Krek, provinsen Kampong Cham i Kambodsja) er en politiker fra Kambodsja. Han var statsminister fra 1979 til 1985, og president fra 1985 til 1991. Per 2019 var han formann av Kambodsjas nasjonalforsamling.

Han tilhørte først Røde Khmer, men flyktet til Vietnam i 1978 og ble innsatt som statssjef da Vietnam okkuperte landet det påfølgende året. Hans regjering fordømte sterk det tidigere regimes omfattende folkemord, og kjempet et langvarig krig mot Røde Khmers geriljastyrker, som hadde etablert seg med baser i grenseområdene mot Thailand. 

Etter at de vietnamesiske militærstyrker trakk seg ut av Kambodsja i 1989, etter press fra FN, raknet hans regime raskt. Han gikk av som statssjef i 1992, året før de første demokratiske valg ble avholdt og monarkiet ble gjenopprettet.

## Referanser
Al Marj

**Al Marj** (arabisk: **الفاتح**) er en kommune og en by i Libya.  Kommunen har 116&nbsp;318 innbyggere.

Al Marj var fra det 7. århundret f.Kr. under gresk kontroll, og under arabisk kontroll fra ca. 642 e.Kr. Den nåværende byen Al Marj vokste rundt et tyrkisk fort fra 1842. Italienerne utviklet byen videre (1913–41) til et administrativt senter og et handelsområde. Byen ble rammet av et jordskjelv i 1963.

I nord grenser Al Marj mot Middelhavet, og kommunen grenser også mot tre andre kommuner.

## Referanser
Al Murgub

**Al Murgub** (arabisk: **المرقب**) er en kommune i Libya. Ifølge en folketlling fra 2004 hadde Al Murgub 340&nbsp;964 innbyggere. Hovedstaden er Al Khums.

Al Murgub har kystlinje i nord mot Middelhavet, og grenser forøvrig mot tre andre kommuner i Libya.
Barry Eichengreen

**Barry Eichengreen** (født 1952) er en amerikansk økonomisk historiker og professor i økonomi ved University of California, Berkeley siden 1987. Han er en av verdens ledende finanshistorikere, og var rådgiver for Det internasjonale pengefondet under Asia-krisen 1997-98. Eichengreens mor Lucille Eichengreen bodde i Ghetto Litzmannstadt og overlevde Auschwitz.

Eischengreens forskning spenner over den økonomiske og finansielle historien gjennom hele 1900-tallet. Han har en rekke ærestitler og er research Fellow ved amerikanske, franske, tyske og britiske universiteter og institutter. Blant annet er han fellow of the American Academy of Arts and Sciences. 

Eischengreen sammenfattet i boken *Golden Fetters* et helhetlig syn på Depresjonen i 1930-årene, hvordan denne var forårsaket av paripolitikken og fastholdelsen av Gullstandarden, samt hvordan de landene som oppga Gullstandarden relativt umiddelbart vendte krisen til oppgang. I Norge har forskerne Einar Lie og Christian Venneslan siden 1996-97 forfektet dette synet som forklaring på den norske veien ut av krisen, i opposisjon til Sejersted-skolen og direkte inspirert av Eichengreen. 

## Bibliografi (utdrag)
* *The European Economy Since 1945: Coordinated Capitalism and Beyond*, Princeton University Press, 2007.
* *Toward an East Asian Exchange Regime*, med Duck-Koo Chung, Brookings Institution Press, 2007.
* *Global Imbalances and the Lessons of Bretton Woods*, MIT Press, 2006.
* *Toward A New International Financial Architecture: A Practical Post-Asia Agenda*, Institute for International Economics, 1999.
* *A Retrospective on the Bretton Woods System*, med Michael Bordo, University of Chicago Press, 1993. 
* *Golden fetters: The Gold Standard and the Great Depression, 1919-39*, Oxford University Press, 1992. ISBN 978-0-19-510113-3
* *Elusive Stability: Essays in the History of International Finance*, 1990.

## Referanser
Al Qubah

**Al Qubah** (arabisk: **القبة**) er en kommune og en by i Libya. Den har beliggenhet nordøst i landet, og har 93&nbsp;895 innbyggere. Kommunens administrasjonssenter ligger i byen Al Qubah, ca. 8 km inn i landet fra middelhavskysten.

I kolonitiden under Italia var byen Al Qubah også kjent som Giovanni Berta.
Kalender for Sommer-OL 2008

## Kalender
Følgende kalender for sommer-OL 2008 er oppdatert 9. mars 2007. Hver blå boks representerer en konkurranse, eksempelvis en kvalifisering, den dagen. De gule boksene representerer en prisutdeling for en sport. Sifferet i boksen representerer antallet finaler som holdes den dagen.

{| class="wikitable" style="margin:0.5em auto; font-size:90%;"
|-
|bgcolor=#00cc33|&ensp;●&ensp;||Åpningsseremoni|| bgcolor=#3399ff|&ensp;●&ensp;||Konkurranse || bgcolor=#ffcc00|&ensp;●&ensp;||Grenfinale||bgcolor=#ee3333|&ensp;●&ensp;||Avslutningsseremoni
|-



## Referanser
Stereoisomeri

**Stereoisomeri** er et begrep innenfor kjemi som betegner det fenomen at to molekyler har nøyaktig den samme kjemiske sammensetningen, men at de er speilvendte av hverandre.

Stereoisomerer er isomere molekyler hvor atomforbindelsene er de samme, men hvor den romlige plasseringen av atomene er forskjellig.
Paul av Württemberg

**Paul av Württemberg** (født 19. januar 1785, død 16. april 1852) var en prins av Württemberg. Han var sønn av Friedrich I av Württemberg og Augusta Karolina av Braunschweig-Wolfenbüttel. Han giftet seg 28. september 1805 med Charlotte av Sachsen-Hildburghausen.

## Ekteskap og barn
Paul giftet seg  i Ludwigsburg den 28. september 1805 med prinsesse Charlotte av Sachsen-Hildburghausen (f. 17. juni 1787 i  Hildburghausen, d. 12. desember 1847 i Bamberg), datter av hertug Fredrik av Sachsen-Altenburg. De hadde fem barn:

* Friederike Charlotte Marie (9. januar 1807–2. februar 1873); gift med storhertug Mikael Pavlovitsj av Russland
* Frederick Karl August (21. februar 1808–9. mai 1870); gift med sin kusine prinsesse Catherine Frederica av Württemberg og var far til Vilhelm II av Württemberg.
* Paul Friedrich (7. mars 1809–28. mai 1810)
* Pauline Friederike Marie (25. februar 1810–7. juli 1856); gift med Vilhelm I av Nassau; mor til Sofie av Nassau, konen til kong Oscar II. Gjennom Pauline er Paul stamfar til dagens kongehus i Belgia, Danmark, Nederland, Luxembourg, Norge og Sverige.
* August (24. januar 1813–12. januar 1885); gift (morganatisk) med Marie Bethge, med barn.

## Referanser
An Nuqat al Khams

**An Nuqat al Khams** (arabisk: **النقاط الخمس**) er en kommune i Libya. An Nuqat al Khams har beliggenhet nordvest i landet, og dens hovedstad er Zuwarah. Kommunen har 19&nbsp;000 innbyggere.

An Nuqat al Khams grenser mot, foruten tre andre libyske kommuner, Middelhavet og Tunisia.
Paripolitikk

**Paripolitikk** var pengepolitikken som ble ført i flere land på 1920-tallet. Målet var å bringe markedsverdien på landets valuta tilbake til den såkalte *gullpariteten* (pari kurs), det vil si den verdien valutaen hadde hatt *før* 1914, målt i gull. Metoder for å oppnå dette var høye renter, deflasjon og reduksjon av pengemengden. Norges Bank erklærte at den skulle føre paripolitikk i 1920, men kom i gang med denne for alvor først fra 1925. I 1928 ble gullstandarden gjeninnført i Norge og dermed stabile valutakurser.

## Paripolitikk i Norge
I Norge var plikten til å løse inn sedler i gull forlatt 5. august 1914, gjeninnført i 1916 og opphevet igjen i 1920. Stor vareimport og inflasjon førte til at den norske krona falt i verdi både sammenlignet med gull og med andre valutaer. Andre land, som Sverige og Storbritannia, hadde innført paripolitikk og ble brukt som eksempler i Norge. Paripolitikken ble ført i form av en deflasjonistisk pengepolitikk. Gjennom å innskrenke tilgangen på kroner gjennom høye renter og restriktiv utlånspolitikk, presset Norges Bank opp markedsverdien på kroner, målt i annen gullinnløselig valuta, først og fremst amerikanske dollar. Mange andre land førte en lignende politikk i begynnelsen av 1920-årene. Ingen andre steder varte den imidlertid så lenge som i Norge. Paripolitikken førte til mange konkurser og stor arbeidsledighet og bidro til å skape en gjeldskrise i landbruket. Motstand mot paripolitikken var trolig også sterkt medvirkende til Arbeiderpartiets første store valgseier i 1927.  Det har vært vanlig å anta at pari ble valgt som mål for pengepolitikken alt i 1920. 
 Bankkrisen på begynnelsen av 1920-tallet gjorde at Norges Bank måtte tilføre likviditet til markedet og slik i prinsippet bryte med den restriktive pengepolitikken. Det har vært hevdet at banken likevel sto for en netto likviditetsinndragning, også under bankkrisen. Deflasjonen ble imidlertid avbrutt av inflasjonsimpulser fra utlandet. Det aller meste av kronestigningen (appresieringen) foregikk fra våren 1925 og i etapper frem til gullinnløsning formelt ble gjeninnført, 1. mai 1928. Paripolitikken ble i høy grad forbundet med sjefdirektør i Norges Bank fra 1920, Nicolai Rygg.

## Referanser


## Litteratur
*
*
*
Fuzhou (Jiangxi)

**Fuzhou** (kinesisk: 抚州市; pinyin: *Fǔzhōu Shì*) er et byprefektur i provinsen Jiangxi i  Kina. Byen var tidligere kjent under navnet *Linchuan*.

Fuzhou ligger sønnenfor provinshovedstaden Nanchang. Byprefekturet har et areal på 18&nbsp;817 kvadratkilometer og et innbyggertall på 3,6 millioner (2000). 

Det gamle Linchuan er historisk viktig; herfra kom viktige personligheter som Wang Anshi, en reformvennlig statsmann under Song-dynastiet, Zeng Gong, en viktig vitenskapsmann og historiker, og Tang Xianzu, en berømt dramatiker fra Ming-dynastiet. 

Viktigste industrier i regionen er næringsmiddel-, tekstil- og bilindustriene.

## Administrative enheter
Fuzhou består av ett bydistrikt og ti fylker.

*Bydistriktet Linchuan (临川区） 
*Fylket Nancheng (南城县)
*Fylket Nanfeng (南丰县) 
*Fylket Lichuan (黎川县) 
*Fylket Chongren (崇仁县) 
*Fylket Le'an (乐安县) 
*Fylket Yihuang (宜黄县) 
*Fylket Jinxi (金溪县) 
*Fylket Zixi (资溪县) 
*Fylket Guangchang (广昌县)
*Fylket Dongxiang (东乡县)

## Eksterne lenker
* 
* Fuzhou
Jing’an

**Jing'an** kan være:
*Bydistriktet Jing'an i Shanghai i Kina
*Fylket Jing'an i Yichun i provinsen Jiangxi i Kina.
*Byprefekturet Baicheng i provinsen Jilin i Kina; det het tidligere *Jing'an*.
Jinzhong

**Jinzhong** (kinesisk: 晋中; pinyin: *Jìnzhōng*) er et byprefektur i provinsen Shanxi i Kina.

## Kulturarv
En rekke gamle borglignende forretningsanlegg i tre fylker i Jinzhong er oppført på Folkerepublikken Kinas liste over den nasjonale kulturarv. Dette var borglignende strukturer bygd av lokale handelsmenn på Qing-dynastiets tid, og de gir et innblikk i datidens arkitektur og byggeteknikk. 

## Administrative enheter
Byprefekturet Jinzhong har jurisdiksjon over ett distrikt (区 *qū*), ett byfylke (市 *shì*) og 9 fylker (县 *xiàn*).

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser
Xiangxi

**Det autonome prefektur Xiangxi for [[tujia]]- og [[miao]]folkene** (kinesisk: 湘西土家族苗族自治州; pinyin: *Xiāngxī tǔjiāzú miáozú Zìzhìzhōu*) ligger i den kinesiske provinsen Hunan. 

## Administrative enheter
Det består av åtte enheter:

* Byfylket Jishou – 吉首市 *Jíshǒu Shì*&thinsp;;
* Fylket Luxi – 泸溪县 *Lúxī Xiàn*&thinsp;;
* Fylket Fenghuang – 凤凰县 *Fènghuáng Xiàn*&thinsp;;
* Fylket Huayuan – 花垣县 *Huāyuán Xiàn*&thinsp;;
* Fylket Baojing – 保靖县 *Bǎojìng Xiàn*&thinsp;;
* Fylket Guzhang – 古丈县 *Gǔzhàng Xiàn*&thinsp;;
* Fylket Yongshun – 永顺县 *Yǒngshùn Xiàn*&thinsp;;
* Fylket Longshan – 龙山县 *Lóngshān Xiàn*.

## Eksterne lenker
*  
* Fotos hos ''Panoramio''
Yichun (Jiangxi)

**Yichun** (kinesisk: 宜春 ; pinyin: *Yíchūn*) er et byprefektur i den kinesiske provinsen Jiangxi. 

Arealet er på  km²; 50 % skoger, 35 % fjell. Prefekturet har en samlet befolkning på  innbyggere.

Yichun benytter sin egen dialekt av det kinesiske språket gan.

## Administrative enheter
Yichun består av et bydistrikt, tre byfylker og seks fylker:

* Bydistriktet Yuanzhou – 袁州区 *Yuánzhōu Qū*&thinsp;;
* Byfylket Fengcheng – 丰城市 *Fēngchéng Shì*&thinsp;;
* Byfylket Zhangshu – 樟树市 *Zhāngshù Shì*&thinsp;;
* Byfylket Gao'an – 高安市 *Gāo'ān Shì*&thinsp;;
* Fylket Fengxin – 奉新县 *Fèngxīn Xiàn*&thinsp;;
* Fylket Wanzai – 万载县 *Wànzǎi Xiàn*&thinsp;;
* Fylket Shanggao – 上高县 *Shànggāo Xiàn*&thinsp;;
* Fylket Yifeng – 宜丰县 *Yífēng Xiàn*&thinsp;;
* Fylket Jing'an – 靖安县 *Jìng'ān Xiàn*&thinsp;;
* Fylket Tonggu – 铜鼓县 *Tónggǔ Xiàn*.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Eksterne lenker
*  
* Fotos i ''Panoramio''